kahit na ano, ang ibigin po ninyo, padre, ang inaakala niyang isagot, ngunit hindi makapangahas na turan ang gayon, dahil sa natatakot siyang mangagtawanan. yaon ang matatawag na kagipitan at kailan pa man ay hindi pa siya napapasok sa gayong kahigpit. may roon siyang munting gunita na hindi mapapaayunan ang kahit napakaliit na bagay sa mga prayle, na hindi nila pinalalabasan ng lahat ng pangyayari at kapakinabangang mahahaka, kundiy magsabi na ang kanilang mga lupaing ari at mga kurato. kayat ang iniuudyok ng kaniyang anghel na taga pag adya ay ipagkait ng boong tibay ng kaluluwa at katigasan ng kaniyang buhok ang ano mang bagay, at handa nang bumitiw ng isang matinding nego!